в настоящата конвенция, и в частност приложение 1 към нея.
 Член 2
 Информация
 Всяка договаряща се страна осигурява безпрепятствен достъп на всяко заинтересовано лице до следната информация:
 —
 стоките, обект на медико-санитарна инспекция;
 —
 местата, където въпросните стоки се представят за инспектиране;
 —
 изискванията, заложени в законите и подзаконовите нормативни актове относно медико-санитарната инспекция, както и техните процедури с общо приложение.
 Член 3
 Организация на контролните мерки
 1. Контролните служби следят за осигуряване на необходимите съоръжения за провеждане на медико-санитарните инспекции на граничните пунктове.
 2. Медико-санитарна инспекция може да бъде проведена също и на места във вътрешността на страната, ако от съставените сертификати и използвания превоз е ясно, че стоките не могат да се развалят или да причинят зараза по време на превоз.
 3. В рамките на действащите конвенции договарящите се страни полагат усилия да намалят, доколкото е възможно, физическия контрол над малотрайни продукти по маршрута им.
 4. Когато до резултатите от проведена медико-санитарна инспекция се налага задържане на стоки, компетентните контролни служби на договарящите се страни уреждат това складиране да е при условия, гарантиращи съхранението на стоките и включващо минимум митнически формалности.
 Член 4
 Стоки в режим на транзит
 В рамките на действащите конвенции договарящите се страни освобождават, в рамките на възможното, от медико-санитарни инспекции стоки в режим на транзит при обстоятелства, при които няма опасност от зараза.
 Член 5
 Сътрудничество
 1. Службите, извършващи медико-санитарни инспекции, сътрудничат със съответните служби на другите договарящи се страни, с оглед улесняване преминаването на малотрайни стоки, подлежащи на медико-санитарен контрол, като използват inter alia обмен на полезна информация.
 2. Когато в хода на медико-санитарна инспекция на пратка от малотрайни стоки тя бъде задържана, компетентните служби полагат необходимите усилия за известяване във възможно най-кратки срокове на съответната служба в държавата на износ за причините, довели до задържане и предприетите мерки относно стоките.
 ПРИЛОЖЕНИЕ 3
 ВЕТЕРИНАРНА ИНСПЕКЦИЯ
 Член 1
 Принципи
 Извършването на ветеринарна инспекция съответства на принципите, определени в настоящата конвенция, и в частност приложение 1 към нея.
 Член 2
 Определения
 Определената в член 1, буква г) от настоящата конвенция ветеринарна инспекция се отнася също така до инспекцията на средства и условия на превоз на животни и животински продукти. Може също да включва инспекциите, свързани с качествени стандарти и различни подзаконови норми, като инспекциите, имащи за цел съхранение на застрашени животински видове, които поради причини, свързани с ефективността, често са свързани с ветеринарната инспекция.
 Член 3
 Информация
 Всяка договаряща се страна осигурява безпрепятствен достъп на всяко заинтересовано лице до следната информация:
 —
 видовете стоки, обект на ветеринарна инспекция,
 —
 местата, където въпросните стоки се представят за инспектиране,
 —
 задължителните за съобщаване болести,
 —
 изискванията, заложени в законите и подзаконовите нормативни актове относно ветеринарната инспекция, както и техните процедури от общо приложение.
 Член 4
 Организация на контрола
 1. Договарящите се страни полагат всички усилия:
 —
 да въведат, където е възможно и необходимо, подходящи улеснения за провеждане на ветеринарна инспекция, съответстващи на изискванията на трафика,
 —
 да улеснят движението на стоки, в частност чрез координиране на работните часове на ветеринарните и митническите служби и договореност за извършване